Avel zo c ' hoazh goude avel foll an noz paseet ( afe , ne oa ket bet gwall spontus ur seurt ) , dizolo eo an oabl bremañ , tammoù du zo é tremen en amzer dre bep div wezh . Eh on me é vale e - mesk ar gwez , sellet a ran doc ' h ar louzaou gwazhiad ruz , get o nervennoù ruz , àr an douar ( Rumex sanguineus pe Rumex conglomeratus ) ; n ' on ket yac ' h - pesk neuze ne choman ket da spial evit gwelet evned . Met un dra am eus amzer da welet , hag a ra ur blijadur vras din ; gwelet a ran ur bod - kenaou a - ziabell ; hama , ar bisigoù melen zo dispak , ha d ' an 23 a viz Genver eh omp ni c ' hoazh ! Marse . . . marse . . . tostaat a ran neuze , ha petra a welan ? Un nebeut steredennoù majenta en em ziskouez , pe a zo é tonet àr - wel ! Ar bleuñv mammoù a zo amañ dija ! Goude bout c ' hwitet an dra - se àrlane , get keuz bras ha mezh un tamm , e welan braventez dibar an tammoù liv - se kentizh èl hiniv ! Deoc ' h - c ' hwi d ' ober un tamm tro neuze , ha ma n ' ho peus ket c ' hoazh taolet evezh d ' ar bleuñv - se en ho puhez eo mall - bras deoc ' h gober . . . A ziabell , glav melen ar bisigoù ( bleuñv par ) . . .